Zberňa druhotných surovín – Igor Králik – Zber odpadov z elektrozariadení

oznámenie o zmene navrhovanej činnosti vypracované podľa prílohy č. 8a k zákonu č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.
I. Údaje o navrhovateľovi
1.	Názov
Igor Králik
2.	Identifikačné číslo
IČO : 40 269 680
3.	Sídlo
A. Grznára 657/8, 958 01 Partizánske 
Prevádzka:
ul. Nemocničná, 958 03 Partizánske ( p.č. 1241 )
4.	Meno, priezvisko, adresa, telefónne číslo a iné kontaktné údaje oprávneného zástupcu obstarávateľa
Igor Králik
A. Grznára 657/8
                   958 01 Partizánske 
Tel.: 0908 333 338
5.	Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o navrhovanej činnosti a miesto na konzultácie
Igor Králik
A. Grznára 657/8
                   958 01 Partizánske 
Tel.: 0908 333 338

II. Názov zmeny navrhovanej činnosti 
Zberňa druhotných surovín – Igor Králik – Zber odpadov z elektrozariadení

III. Údaje o zmene navrhovanej činnosti 
1.	Umiestnenie navrhovanej činnosti                                                                                                                                                                                 
	Kraj :				Trenčiansky 
	Okres : 			Partizánske 
	Obec : 				Partizánske 
	Katastrálne územie :		Partizánske 
	Pozemky s parc. číslom : 	1241, ul. Nemocničná cesta

2.	Stručný opis technického a technologického riešenia vrátane požiadaviek na vstupy a údajov o výstupoch
Zariadenie na zber odpadov z elektrozariadení bude umiestnené v priestoroch už jestvujúcej prevádzky na zber v katastrálnom území mesta Partizánske, ul. Nemocničná. Celý areál je zabezpečený proti odcudzeniu odpadov oplotením a uzamykateľnou bránou. Vstup do zariadenia je zriadený             z miestnej komunikácie. Plocha areálu je čiastočne vybetónovaná a sčasti spevnená štrkodrvou. Terén v mieste areálu je rovinatý.
V prevádzke sa nachádzajú tri plechové sklady a prenosná unimobunka (výkupňa a šatňa).  Sklady slúžia na zber a dočasné skladovanie  odpadov z neželezných kovov a batérii a  akumulátorov. Do priestorov zberne sú dovážané odpady kategórie ostatný, ktoré sú vykupované a dočasne uskladnené na spevnených plochách (železný šrot), alebo  v  uzamykateľnom sklade (farebné kovy), ako aj odpady kategórie nebezpečný a to batérie  a akumulátory.  
Batérie a akumulátory sú zberané oddelene od ostatných druhov odpadov podľa § 48d zákona NR SR                   č. 223/2001 Z.z. o odpadoch a o zmene a doplnení niektorých zákonov, v znení neskorších predpisov (ďalej zákon o odpadoch)  zhromažďované v uzamykateľnom sklade v špeciálnom  kontajnery.  Po naplnení kapacity špeciálnych plastových kontajnerov batériami sú odpady odvážané oprávnenými organizáciami na zhodnotenie.  Nakladanie z týmito odpadmi je v súlade s platnou legislatívou  v odpadovom hospodárstve na nakladanie            s nebezpečnými odpadmi. Odpady  zo železných kovov sú zhromažďované voľne na spevnenej ploche,                  v kontajneroch, plechových kójach, ohradových paletách   a  iných  obaloch rôzneho objemu.
Odvoz vyzbieraných odpadov  je  vykonávaný priebežne automobilovou dopravou na zhodnotenie oprávnenou organizáciou. Maximálna predpokladaná kapacita zberne druhotných surovín je cca ton 200 t  preskladovaných odpadov.

V zberni sa nakladá s nasledovnými druhmi odpadov, ktoré sú uvedené v prílohe č. 1  vyhlášky MŽP SR č.284/2001 Z. z. v znení neskorších zmien, ktorou sa ustanovuje Katalóg  odpadov : 
Tab. č. 1      
Kód odpadu	Názov odpadu	Kategória	
02 01 10	Odpadové kovy	O	
12 01 01	Piliny a triesky zo železných kovov    	O	
12 01 03	Piliny a triesky z neželezných kovov    	O	
12 01 13	Odpady zo zvárania	O	
15 01 04	Obaly z kovu	O	
16 01 17	Železné kovy	O	
16 01 18	Neželezné kovy	O	
17 04 01	Meď, bronz, mosadz	O	
17 04 02	hliník	O	
17 04 03	olovo	O	
17 04 04	zinok	O	
17 04 05	Železo a oceľ	O	
17 04 07	Zmiešané kovy	O	
17 04 11	Káble iné ako uvedené v 170410	O	
19 10 01	Odpad zo železa a ocele	O	
19 10 02	Odpad z neželezných kovov	O	
19 12 02	Železné kovy	O	
19 12 03	Neželezné kovy	O	
20 01 40	Kovy	O	
16 06 01	Olovené batérie	N	
20 01 33

	Batérie a akumulátory uvedené v 16 06 01, 16 06 02 alebo 16 06 03 a netriedené batérie a akumulátory obsahujúce tieto batérie	
N	

V rámci rozšírenia podnikateľských zámerov bude zriadený aj zber odpadov z elektrozariadení zaradených v zmysle Katalógu odpadov:
Tab. č. 2
Kód odpadu	Názov odpadu	Kategória	
16 02 11	Vyradené zariadenia obsahujúce chlórfluórované uhľovodíky, HCFC, HFC	N	
16 02 13	Vyradené zariadenia obsahujúce nebezpečné časti iné ako uvedené v 16 02 09 až 16 02 12	N	
16 02 14	Vyradené zariadenia iné ako uvedené v 16 02 09 až 16 02 13	O	
20 01 21	Žiarivky a iný odpad obsahujúci ortuť	N	
20 01 23	Vyradené zariadenia obsahujúce chlórfluórované uhľovodíky	N	
20 01 35	Vyradené elektrické a elektronické zariadenia iné ako uvedené v 20 01 21 a 20 01 23, obsahujúce nebezpečné časti	
O	
20 01 36	Vyradené elektrické a elektronické zariadenia iné ako uvedené v 20 01 21, 20 01 23 a 20 01 35	
O	

Odpad z elektrozariadení bude zhromažďovaný vo vyhradenom priestore pod prístreškom, kde sú umiestnené záchytné plechové vane, v ktorých sú umiestnené plastové kontajnery, určené na zber nebezpečných odpadov.
Zber odpadov z elektrozariadení bude vykonávaný podľa platných predpisov a nariadení do samostatne oddelených priestorov, s rešpektovaním ochrany životného prostredia. Odvoz vyzbieraných odpadov bude vykonávaný priebežne automobilovou dopravou na zhodnotenie oprávnenou organizáciou.

Požiadavky na vstupy

Záber pôdy
Nakoľko zber odpadov z elektrozariadení bude prevádzkovaný v priestoroch jestvujúcej zberne nedôjde k záberu poľnohospodárskej pôdy. 

Voda
Pre pracovníkov    zamestnaných v prevádzke sa pre pitné účely bude dovážať hygienicky  balená  pitná voda.         
Ostatné surovinové a energetické zdroje
Elektrická energia
Prevádzka je napojená na elektrickú energiu pre účely osvetlenia a vykurovania.  Spotreba sa    oproti  minulému obdobiu  nebude  meniť. 

Vstupné suroviny
Základnými vstupnými surovinami v prevádzke v predchádzajúcom období boli: 
-	ostatné železné a neželezné odpady
-	odpady z batérií a akumulátorov
Situácia sa nezmení ani v budúcnosti. Predmetom činnosti zostáva zber a výkup odpadov zo železných a neželených kovov a batérií, pričom majiteľ má záujem využiť kapacitu zberne aj na zber odpadov z elektrozariadení, čo je však závislé od pôvodcov odpadov a občanov. 
Celkové predpokladané množstvo vyzbieraných odpadov z elektrozariadení je 20 t/rok.
 
Dopravná infraštruktúra
Doprava do a z prevádzky je realizovaná po verejných komunikáciách. Hlavnou prístupovou trasou v rámci okresu Partizánske je štátna cesta I/64 a z nej odbočujúca miestna komunikácia v meste Partizánske – ul. Nemocničná. Dovoz odpadu vykonávajú občania a firmy vlastnými motorovými a nemotorovými prostriedkami. Odber vytriedených  odpadov podľa druhu a kategórií  zabezpečujú  oprávnené organizácie priamo k spracovateľom. 
Situácia v doprave a intenzita dopravy sa môže pohybovať v závislosti od tvorby odpadu                           u externých pôvodcov a u občanov. 
Nároky na pracovné sily
V roku 2014 boli v prevádzke zamestnaní 2 pracovníci, majiteľ nepredpokladá prijímanie ďalších    pracovníkov. 

Údaje o výstupoch
Voda
Technologické odpadové vody z prevádzky zariadenia nevznikajú.
Ovzdušie
Prevádzka zberu druhotných surovín  nie je stacionárnym zdrojom znečisťovania ovzdušia, pretože objekt je vykurovaný  pomocou elektrickej energie. Prevádzka neovplyvní znečistenie ovzdušia.
Odpady
Zberané a preskladované vybrané druhy odpadov sú uvedené v tabuľke č. 1 a 2.
Druhotné suroviny - železné a neželezné kovy sa len triedia,  nie je vykonávaná žiadna iná úprava odpadov. Po pretriedení sú odpady odovzdávané na ďalšie zhodnotenie oprávnenej organizácii.            V prevádzke bude vznikať iba komunálny odpad 20 03 01 – zmesový komunálny odpad.
Zdroje hluku
Prevádzka zberu druhotných surovín - nie je zdrojom hluku, pretože sa tu nevykonávajú žiadne iné úpravy odpadu. Hluk môže spôsobiť  doprava, ktorá však nie je intenzívna.
Počas prevádzky sa očakáva zvýšená hladina hluku z dôvodu manipulačnej činnosti pri nakládke odpadu. Tieto zdroje však neovplyvnia významným spôsobom kvalitu životného prostredia.
Zdroje žiarenia, tepla a zápachu                                                                                                      
Prevádzka zberu vybraných druhov odpadov nie je zdrojom žiarenia, tepla ani zápachu. 

Vyvolané investície                                                                                                                                              
Nie sú známe.

3.	Prepojenie s ostatnými plánovanými a realizovanými činnosťami v dotknutom území              a možné riziká havárii vzhľadom na použité látky a technológie
Navrhovaná činnosť nie je v prepojení s inými plánovanými a realizovanými činnosťami v dotknutom území . Pri dodržaní prevádzkových predpisov je riziko havárií minimálne.

4.	Druh požadovaného povolenia navrhovanej činnosti podľa osobitých predpisov
 Navrhovaná činnosť je legislatívne viazaná na ustanovenia zákona o odpadoch  a vyhlášku MŽP SR       č. 310/2013 Z. z., ktorou sa o vykonávajú niektoré ustanovenia zákona o odpadoch a vyhlášku MŽP SR         č. 284/2001 Z. z. ktorou sa ustanovuje Katalóg odpadov. 
Pred začatím prevádzkovania zariadenia na zber odpadov musí navrhovateľ požiadať príslušný Obvodný úrad životného prostredia o vydanie súhlasu na prevádzkovanie zariadenia na zber odpadov v zmysle § 7 ods. 1 písm. d) zákona o odpadoch  a o vydanie súhlasu na nakladanie s nebezpečnými odpadmi vrátane ich prepravy  v zmysle § 7 ods.1 písm. g) zákona o odpadoch.

5.	Vyjadrenie o predpokladaných vplyvoch navrhovanej činnosti presahujúcich štátne hranice
Vplyvy navrhovanej činnosti na životné prostredie nebudú presahovať štátne hranice.

6.	Základné informácie o súčasnom stave životného prostredia dotknutého územia vrátane zdravia ľudí
Environmentálna  regionalizácia SR vymedzila kvalitu životného prostredia na základe komplexného hodnotenia stavu jednotlivých zložiek prostredia. V priemyselne a poľnohospodársky využívanom území je primárnym stresovým faktorom práve priemyselná a poľnohospodárska výroba so sekundárnymi aspektmi, zvýšená prašnosť, nedostatok zelene, čo má za následok zníženie stupňa ekologickej stability.

Znečisťovanie ovzdušia
Územie patrí z hľadiska čistoty ovzdušia k vysoko zaťaženým oblastiam, ktoré môže vyvolať     škodlivé účinky na zdravie obyvateľstva. Kvalita ovzdušia je ovplyvňovaná predovšetkým  činnosťou veľkých priemyselných zdrojov znečisťovania ovzdušia pri výrobe elektrickej energie  /elektráreň Zemianske Kostoľany/, tepla a chemických látok. Značne sa na znečistení podieľa aj doprava. Záujmové územie je dobre prevetrávané, čím dochádza k pomerne účinnému rozptylu   emisií.

Znečistenie vôd
Povrchové vody
Znečistenie vodných tokov možno hodnotiť ako silné až veľmi silné, ovplyvnené kvalitou vôd z priemyselných podnikov – najmä bane na hnedé uhlie, chemické závody a kanalizácie. Na kvalitu povrchových tokov majú podstatný vplyv aj zdroje znečistenia pochádzajúce z poľnohospodárskej výroby. Tie sú však zanedbateľné.  
Podzemné vody
Zdrojom znečisťovania podzemných vôd územia sú látky prenikajúce z poľnohospodárskej činnosti, ako roztoky minerálnych hnojív, pesticídnych látok, organických hnojí, humínových kyselín a močovky. Ďalším zdrojom znečisťovania je energetický priemysel a tepelné hospodárstvo.

             Znečistenie reliéfu a pôdy
Najzávažnejším problémom, ktorý je zapríčinený zníženou stabilitou abiotického prostredia je ohrozenie poľnohospodárskej pôdy eróziou. Veterná erózia sa prejavuje prevažne v mimovegetačnom období a spôsobuje zvýšenú prašnosť v ovzduší. Na území je predpoklad zvýšených hodnôt znečisťujúcich látok najmä vypúšťaním exhalátov z priemyselných oblastí, čo má za následok zvýšenú kyslosť pôd.

Hluková záťaž
Hluk je nežiaduci a škodlivý jav, ktorý nepriaznivo pôsobí na zdravotný stav obyvateľstva. Preto je vyhodnotenie hlukovej situácie jednou z položiek komunálnej hygieny a je významné aj z hľadiska zabezpečenia predpokladov pre ochranu prírody a krajiny. Najväčším zdrojom hluku je automobilová doprava.

            Zdravotný stav obyvateľstva
Zdravie je definované ako stav úplnej telesnej, sociálnej a duševnej pohody, je výsledkom   vzťahov medzi ľudským organizmom a sociálno-ekonomickými, chemickými, fyzikálnymi  a biologickými faktormi životného prostredia. K základným charakteristikám zdravotného stavu obyvateľstva patrí úmrtnosť – mortalita. Výška ukazovateľov celkovej úmrtnosti závisí od uvedených podmienok, ale ovplyvňuje ju aj veková štruktúra obyvateľstva.
Stredná dĺžka života pri narodení je základným ukazovateľom úrovne životných podmienok obyvateľstva a úmrtnostných pomerov. Aj napriek tomu, že stredná dĺžka života v SR sa od roku 1970 do roku 2001 zvýšila u mužov zo 66,7 na 69,54 a u žien zo 72,9 na 77,6 rokov, je to pod hranicou európskeho priemeru a vysoko zaostáva za najvyspelejšími krajinami. V okrese Partizánske dominuje úmrtnosť na ochorenia obehovej sústavy, predovšetkým ischemické choroby srdca a nádorové ochorenia. V poslednom období je zaznamenaný nárast alergických ochorení. 

IV. Vplyvy na životné prostredie a zdravie obyvateľstva vrátane kumulatívnych                  a synergických

Priamy vplyv na životné prostredie
Vzhľadom na to, že  prevádzka  bola vybudovaná v minulosti, nie sú potrebné žiadne úpravy,    pretože sa jedná len o zosúladenie existujúcej  činnosti v zmysle predpisov v odpadovom                hospodárstve, neposudzujeme  vplyvy počas výstavby, ale len vplyvy počas prevádzky. 
V rámci navrhovanej činnosti - zberu a dočasného skladovania nebezpečného odpadu –                                                                   olovených batérií a akumulátorov, odpadov zo železných a neželezných kovov a odpadov                            z elektrozariadení  na určenom   mieste nebude mať činnosť žiaden priamy vplyv a nebude zdrojom negatívnych vplyvov na životné prostredie.
Nepriamy vplyv na životné prostredie
Počas výkupu nebude odpad zdrojom negatívnych nepriamych vplyvov na životné prostredie,     taktiež nedôjde k záberu poľnohospodárskeho fondu. Realizácia činnosti výrazne neovplyvní    súčasný krajinný obraz. Vzdialenosť významných prírodných ekosystémov od lokality zámeru je           dostatočná, preto nie je predpoklad priameho negatívneho ovplyvnenie genofondu a biodiverzity    širšieho záujmového územia počas výkupu.
Vplyvy na obyvateľstvo
Zberňa druhotných surovín bola prevádzkovaná  v posudzovanom území od roku 2005. Prevádzka je oplotená, priestor pre zber odpadov je spevnený. Odpady z neželezných kovov (farebné kovy ) a batérií sa zhromažďujú v uzamykateľných plechových skladoch. 
Odpad z elektrozariadení bude zhromažďovaný vo vyhradenom priestore pod prístreškom, kde sú umiestnené záchytné plechové vane, v ktorých sú umiestnené plastové kontajnery, určené na zber nebezpečných odpadov.
Prevádzka je situovaná na okraji mesta, v priemyselnej zóne. Doprava  nie je intenzívna. Obytná zástavba je vzdialená cca 500 m  od posudzovaného areálu. Posudzovanou činnosťou – zberom odpadu z elektrozariadení nebudú ovplyvnení obyvatelia mesta Partizánske.
Naopak, prevádzka funguje a slúži predovšetkým obyvateľom mesta, aby mohli  zbierané druhy odpadov odovzdať na ďalšie zhodnotenie.  
Vplyvy na horninové prostredie 
Vzhľadom  na situáciu, že zberňa bola už vybudovaná a prevádzkovaná nie je predpoklad vplyv na reliéf alebo horninové prostredie. Vplyv nenastáva ani v dôsledku zberu odpadov, pretože sa jedná o druhy ostatných odpadov, kde miesto zhromažďovania je spevnené a odpadov z batérií a akumulátorov, ktoré sú skladované v špeciálnych kontajneroch.
Vplyvy na ovzdušie 
Nie sú žiadne, pretože prevádzkové priestory sú vykurované elektrickou energiou.
Pôda
Činnosť nevyvolá vplyv na poľnohospodársku pôdu, nakoľko prevádzka je umiestnená na pozemku charakteru zastavané plochy a nádvoria. 
Fauna a flóra
Nakoľko lokalita je situovaná na okraji mesta, v zmiešanej priemyselnej zóne, v blízkosti štátnej cesty I/64, nepredpokladajú sa žiadne negatívne vplyvy počas prevádzky objektu na okolitú biotu, ktorá je už ovplyvnená charakterom  využívania  okolitého územia  (garáže, zmiešaná priemyselná zóna s  podnikateľskými subjektami rôzneho zamerania). 

Územný systém ekologickej stability
Posudzovaná činnosť -  prevádzka nezasahuje priamo do žiadneho prvku ÚSES ani nie je    situovaná v jeho blízkosti, preto ovplyvnenie prvkov USES  nepredpokladáme.
Vplyv na hlukovú situáciu 
Navrhovaná zmena činnosti nebude mať významný vplyv na hlukovú situáciu.
Vplyv na kultúrne historické pamiatky, archeologické náleziská paleontologické náleziská                    a významné geologické lokality 
V priestore ani v blízkom okolí dotknutého územia sa nenachádzajú objekty zapísané  v štátnom zozname pamiatok. Realizácia zmeny činnosti nebude mať vplyv na historické pamiatky, archeologické náleziská, paleontologické náleziská a významné geologické lokality.
Hodnotenie zdravotných rizík
Nepredpokladá sa, že zmena činnosti bude mať vplyv na verejné zdravie.

V. Všeobecné zrozumiteľné záverečné zhrnutie 
Navrhovateľ Igor Králik,  so sídlom A. Grznára 657/8, 958 01 Partizánske, predkladá podľa prílohy     č. 8a k zákonu č. 24/2006 Z. z. o posudzovaní vplyvov na životné prostredie a o zmene     a doplnení niektorých zákonov v znení neskorších predpisov (ďalej len „zákon“) oznámenie o zmene navrhovanej činnosti Zberňa druhotných surovín – Igor Králik – Zber odpadov  z elektrozariadení (ďalej len „oznámenie“). 
Pre činnosť bol vypracovaný zámer podľa zákona. Uvedená činnosť je v zmysle prílohy č. 8                 k zákonu zaradená do  odvetvia  č. 9 – Infraštruktúra, pol. č. : 9 – Stavby, zariadenia, objekty                     a priestory na nakladanie s nebezpečnými  odpadmi, prahová hodnota pre zisťovacie konanie od 10 t/rok, pol. č.: 10 – Zhromažďovanie odpadov zo železných kovov, z neželezných  kovov alebo starých  vozidiel,  prahová hodnota pre zisťovacie konanie bez limitu.
           
Z horeuvedeného vyplýva, že navrhovaná činnosť podliehala zisťovaciemu konaniu. Pre činnosť bolo vydané rozhodnutie podľa zákona Obvodným úradom životného prostredia v Prievidzi pod  č. j. OÚŽP/2012/00341–18 zo dňa 14.03.2012. 
Účelom zmeny činnosti je rozšírenie zberu  odpadov z elektrozariadení zaradených v zmysle Katalógu odpadov. 
Navrhovaná zmena činnosti: 
- je identická s pôvodnou činnosťou v účele, umiestnení, nárokoch na vstupy aj výstupy, 
- je identická pokiaľ ide o záber pozemkov, 
- je rozdielna v druhoch zbieraných odpadov. 

Navrhovaná zmena činnosti nepredstavuje žiadne zmeny v nárokoch na pracovné miesta, nárokoch na vstupy (ako spotreba vody, elektriny, surovín), nárokoch na výstupy (odpadové vody, hluk, vibrácie, emisie). 
Zmena navrhovanej činnosti nebude mať významný vplyv na životné prostredie a zdravie ľudí. Oproti pôvodne navrhovanému riešeniu sa predpokladajú vplyvy porovnateľné.

VI. Prílohy 
1. Informácia, či navrhovaná činnosť bola posudzovaná podľa zákona
2. Mapa širších vzťahov s označením umiestnenia zmeny navrhovanej činnosti v danej obci a vo vzťahu  k okolitej zástavbe 
3. Výpis z katastra nehnuteľností  
4. Odborné stanovisko orgánu štátneho orgánu ochrany prírody a krajiny
5. Stanovisko Mesta Partizánske

VII. Dátum vypracovania:  01.12.2014  

VIII. Meno, priezvisko, adresa a podpis spracovateľa oznámenia:
Igor Králik
A. Grznára 657/8
                  958 01 Partizánske                                                  ___________________________
                                                                                                                    Igor Králik
IX. Podpis oprávneného zástupcu navrhovateľa
Igor Králik
A. Grznára 657/8
                  958 01 Partizánske                                                  ___________________________
                                                                                                                   Igor Králik